b'\n_START_ARTICLE_\nAdo Darian\n_START_SECTION_\n\xc5\xbdivljenje\n_START_PARAGRAPH_\nPetje je \xc5\xa1tudiral na Dunaju. Med obema svetovnima vojnama je nastopal v Hamburgu, Leipzigu, Stuttgartu, Pragi, Berlinu, Baslu in K\xc3\xb8benhavnu. V Ljubljani je prvi\xc4\x8d gostoval v sezoni 1924/1925, za stalno pa se je tu naselil 1940, ko je prevzel mesto generalnega tajnika SNG v Ljubljani. Po vojni pa je postal u\xc4\x8ditelj solopetja na ljubljanski Akademiji za glasbo, kjer je vzgojil veliko \xc5\xa1tevilo mladih pevcev; njegovi u\xc4\x8denci so bili med drugimi tudi sopranistka Vilma Bukovec, tenorist Rajko Koritnik, baritonist Stane Koritnik ter tenorist Mitja Gregora\xc4\x8d. Svoje metodi\xc4\x8dne izku\xc5\xa1nje je opisal v priro\xc4\x8dniku \xc5\xa0ola lepega petja._NEWLINE_Darian je bil pevsko zanesljiv in igralsko prepri\xc4\x8dljiv interpret. Najve\xc4\x8dje uspehe je po\xc5\xbeel z vlogo Vojvode v Verdijevem Rigolettu.'